ഗെറ്റി സെന്റർ

ഗെറ്റി മ്യൂസിയത്തിന്റെ ഒരു ക്യാമ്പസും ഗെറ്റി ട്രസ്റ്റിന്റെ മറ്റ് പ്രോഗ്രാമുകളും ചേർന്നതാണ് കാലിഫോർണിയയിലെ ലോസ് ഏഞ്ചൽസിലെ ഗെറ്റി സെന്റർ. 1.3 ബില്യൺ ഡോളർ വരുന്ന സെന്റർ 1997 ഡിസംബർ 16 ന് പൊതുജനങ്ങൾക്കായി തുറന്നു.  ഇതിന്റെ വാസ്തുവിദ്യ, പൂന്തോട്ടങ്ങൾ, ലോസ് ഏഞ്ചൽസിൽനിന്നുള്ള കാഴ്ചകൾ എന്നിവയ്ക്ക് പേരുകേട്ടതാണ്. കുന്നിൻ മുകളിലുള്ള സെന്റർ സന്ദർശകരുടെ പാർക്കിംഗ് ഗാരേജുമായി കുന്നിൻ ചുവട്ടിലുള്ള മൂന്ന് കാറുകൾ, കേബിൾ പുൾഡ് ഹോവർട്രെയിൻ, പീപ്പിൾ മൂവെർ എന്നിവയിലൂടെ ബന്ധിപ്പിച്ചിരിക്കുന്നു.

ലോസ് ഏഞ്ചൽസിലെ ബ്രെന്റ്വുഡ് പരിസരത്ത് സ്ഥിതി ചെയ്യുന്ന ഈ സെന്റർ ജെ. പോൾ ഗെറ്റി മ്യൂസിയത്തിന്റെ രണ്ട് സ്ഥലങ്ങളിൽ ഒന്നാണ്. കൂടാതെ പ്രതിവർഷം 1.8 ദശലക്ഷം സന്ദർശകരെ ഇവിടെ ആകർഷിക്കുന്നു.(കാലിഫോർണിയയിലെ ലോസ് ഏഞ്ചൽസിലെ പസഫിക് പാലിസേഡ്സ് പരിസരത്തുള്ള ഗെറ്റി വില്ലയാണ് മറ്റൊരു സ്ഥലം.) ഇരുപതാം നൂറ്റാണ്ടിനു മുൻപുള്ള യൂറോപ്യൻ പെയിന്റിംഗുകൾ, ഡ്രോയിംഗുകൾ, വിവരിച്ചുപറയുന്ന കൈയെഴുത്തുപ്രതികൾ, ശിൽപം, അലങ്കാര കലകൾ, 1830 മുതൽ ഇന്നുവരെയുള്ള ലോകമെമ്പാടുമുള്ള ഫോട്ടോഗ്രാഫുകൾ എന്നിവ മ്യൂസിയത്തിന്റെ സെന്റർ ബ്രാഞ്ചിൽ കാണാം.http://www.getty.edu/museum/about.html Retrieved March 16, 2018.http://www.getty.edu/art/photographs/ Retrieved March 16, 2018.കൂടാതെ, സെന്ററിലെ മ്യൂസിയത്തിന്റെ ശേഖരത്തിൽ ടെറസുകളിലും പൂന്തോട്ടങ്ങളിലും പ്രദർശിപ്പിച്ചിരിക്കുന്ന ഔട്ട്‌ഡോർ ശിൽപവും റോബർട്ട് ഇർവിൻ രൂപകൽപ്പന ചെയ്ത വലിയ സെൻട്രൽ ഗാർഡനും ഉൾപ്പെടുന്നു. പ്രദർശിപ്പിച്ചിരിക്കുന്ന കലാസൃഷ്ടികളിൽ വിൻസെന്റ് വാൻ ഗോഗ് പെയിന്റിംഗ് ഐറിസസ് ഉൾപ്പെടുന്നു. 

ആർക്കിടെക്റ്റ് റിച്ചാർഡ് മിയർ രൂപകൽപ്പന ചെയ്ത കാമ്പസിൽ ഗെറ്റി റിസർച്ച് ഇൻസ്റ്റിറ്റ്യൂട്ട് (ജിആർഐ), ഗെറ്റി കൺസർവേഷൻ ഇൻസ്റ്റിറ്റ്യൂട്ട്, ഗെറ്റി ഫൗണ്ടേഷൻ, ജെ. പോൾ ഗെറ്റി ട്രസ്റ്റ് എന്നിവയും കാണപ്പെടുന്നു. ഭൂകമ്പവും തീപ്പിടുത്തവും സംബന്ധിച്ച ആശങ്കകൾ പരിഹരിക്കുന്നതിനുള്ള പ്രത്യേക വ്യവസ്ഥകൾ സെൻട്രലിന്റെ രൂപകൽപ്പനയിൽ ഉൾപ്പെടുത്തിയിട്ടുണ്ട്.

 സ്ഥാനവും ചരിത്രവും 
1954-ൽ പസഫിക് പാലിസേഡിലുള്ള ജെ. പോൾ ഗെറ്റിയുടെ വീട്ടിലാണ് ഗെറ്റി മ്യൂസിയം ആരംഭിച്ചത്. മ്യൂസിയത്തിന്റെ പാർശ്വഘടനയായി അദ്ദേഹം വീടിനെ വിപുലീകരിച്ചു. 1970 കളിൽ, ഗെറ്റി തന്റെ ശേഖരം മികച്ച രീതിയിൽ സൂക്ഷിക്കുന്നതിനായി ഒരു ഇറ്റാലിയൻ വില്ലയുടെ തനിപ്പകർപ്പ് തന്റെ വീടിരിക്കുന്ന സ്ഥലത്ത് നിർമ്മിച്ചു. അത് 1974-ൽ ആരംഭിച്ചു. 1976-ൽ ഗെറ്റിയുടെ മരണശേഷം, മുഴുവൻ സ്വത്തും മ്യൂസിയത്തിന്റെ ഉപയോഗത്തിനായി ഗെറ്റി ട്രസ്റ്റിന് കൈമാറി. എന്നിരുന്നാലും, ശേഖരം നിർദിഷ്ടസ്ഥലം ഉൾക്കൊള്ളാതെയായി. ഗെറ്റി വില്ല എന്ന് പുനർനാമകരണം ചെയ്തതിനുശേഷം മാനേജുമെന്റ് ലോസ് ഏഞ്ചൽസിലേക്ക് കൂടുതൽ പ്രാപ്യമായ ഒരു സ്ഥലം തേടി. അന്തർസംസ്ഥാന 405 ഹൈവേക്ക് ചുറ്റും 1983-ൽ പരസ്യം ചെയ്ത പ്രകൃതിദത്തമായ അവസ്ഥയിൽ സൂക്ഷിച്ചിരിക്കുന്ന 600 ഏക്കർ (240 ഹെക്ടർ) സ്ഥലത്തിന് മുകളിലുള്ള സാന്താ മോണിക്ക പർവ്വതനിരയിലെ 110 ഏക്കർ (45 ഹെക്ടർ) സ്ഥലത്ത് 24 ഏക്കർ (9.7 ഹെക്ടർ) കാമ്പസ് സെന്റർ സ്ഥിതിചെയ്യുന്ന സ്ഥലം വാങ്ങി. കുന്നിൻ മുകളിൽ സമുദ്രനിരപ്പിൽ നിന്ന് 900 അടി (270 മീറ്റർ) ഉയരമുണ്ട്. മതിയായത്ര ഉയർന്നസ്ഥലമായതിനാൽ വ്യക്തമായ ദിവസത്തിൽ ലോസ് ഏഞ്ചൽസ് സ്കൈലൈൻ മാത്രമല്ല സാൻ ബെർണാർഡിനോ പർവ്വതനിരകൾ, കിഴക്ക് സാൻ ഗാബ്രിയൽ പർവ്വതങ്ങൾ, പടിഞ്ഞാറ് പസഫിക് സമുദ്രം എന്നിവയും കാണാൻ കഴിയും.Morgenstern, Joe. Getty opens mammoth hilltop center to public. Wall Street Journal (Eastern edition), December 16, 1997.Hardy, Terri. Covering all angles - "preview" a coveted assignment. Daily News of Los Angeles, December 10, 1997.

ഗെറ്റീസ് ബിൽഡിംഗ് പ്രോഗ്രാമിന്റെ മുൻ ഡയറക്ടറും ട്രസ്റ്റിന്റെ പ്രവർത്തന, ആസൂത്രണ ഡയറക്ടറുമായ സ്റ്റീഫൻ ഡി റൂൺട്രീയുടെ കണക്കാക്കലനുസരിച്ച് സെന്ററിന്റെ പ്രൈസ് ടാഗ് 733 ദശലക്ഷം ഡോളറാണ്. അതിൽ നിർമ്മാണത്തിനായി 449 ദശലക്ഷം ഡോളറും, സ്ഥലത്തിനും സൈറ്റ് ജോലികൾക്കുമായി 115 ദശലക്ഷം ഡോളറും, ഫർണിച്ചറുകൾക്കും ഉപകരണങ്ങൾക്കുമായി 30 ദശലക്ഷം ഡോളറും, ഇൻഷുറൻസ്, എഞ്ചിനീയർമാരുടെയും ആർക്കിടെക്റ്റുകളുടെയും ഫീസ്, പെർമിറ്റുകൾ, സുരക്ഷാ നടപടികൾ എന്നിവയ്ക്കായി 139 ദശലക്ഷം ഡോളറും ഉൾപ്പെടുന്നു.

 അവലംബം

 കൂടുതൽ വായനയ്ക്ക് 









 പുറത്തേക്കുള്ള കണ്ണികൾ 

 The Getty
 J. Paul Getty Museum
 Architecture of the Getty Center (800 photographs categorized by location and by subject of photograph)
 Gardens of the Getty Center (LandLiving.com)
 Microsoft Virtual Earth view of the Center at a different angle

വർഗ്ഗം:ലോസ് ഏഞ്ചൽസിലെ മ്യൂസിയങ്ങൾ